rejauldu/bengali-wikipedia huggingface dataset:
বৈতরণপুর () ভারতের কর্ণাটক রাজ্যের বেঙ্গালুরু নগর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বৈতরণপুর শহরের জনসংখ্যা হল ১৮০,৯৩১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে বৈতরণপুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
দোগলাস ফ্রান্সিস্কো মার্তিনেস হুয়ারেস (; জন্ম: ৫ জুন ১৯৯৭; দোগলাস মার্তিনেস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব রিয়াল সল্ট লেক এবং হন্ডুরাস জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৬ সালে, মার্তিনেস হন্ডুরাস অনূর্ধ্ব-২০ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। তিনি ২০১৯ সালে হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৪ ম্যাচে ১টি গোল করেছেন। দলগতভাবে, মার্তিনেস এপর্যন্ত ১টি শিরোপা জয়লাভ করেছেন, যা তিনি রিয়াল মোনেকসের হয়ে জয়লাভ করেছেন।  প্রারম্ভিক জীবন দোগলাস ফ্রান্সিস্কো মার্তিনেস হুয়ারেস ১৯৯৭ সালের ৫ই জুন তারিখে হন্ডুরাসের ওলানচিতোয় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মার্তিনেস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ              বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:হন্ডুরীয় ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:হন্ডুরাসের অনূর্ধ্ব-২০ আন্তর্জাতিক ফুটবলার বিষয়শ্রেণী:হন্ডুরাসের আন্তর্জাতিক ফুটবলার বিষয়শ্রেণী:পুরুষ ফুটবল ফরোয়ার্ড
local p = {}  -- Function to convert Bengali ordinal words to numbers function p.bn2num(frame) 	local text = frame.args[1] or frame:getParent().args[1] 	local ordinals = { 		['প্রথম'] = '1', ['দ্বিতীয়'] = '2', ['তৃতীয়'] = '3', 		['চতুর্থ'] = '4', ['পঞ্চম'] = '5', ['ষষ্ঠ'] = '6', 		['সপ্তম'] = '7', ['অষ্টম'] = '8', ['নবম'] = '9', 		['দশম'] = '10', ['একাদশ'] = '11', ['দ্বাদশ'] = '12' 		-- Add more ordinals as needed 	} 	return ordinals[text] or text end  -- Function to convert numbers to Bengali ordinal words function p.num2bn(frame) 	local number = frame.args[1] or frame:getParent().args[1] 	local ordinals = { 		['1'] = 'প্রথম', ['2'] = 'দ্বিতীয়', ['3'] = 'তৃতীয়', 		['4'] = 'চতুর্থ', ['5'] = 'পঞ্চম', ['6'] = 'ষষ্ঠ', 		['7'] = 'সপ্তম', ['8'] = 'অষ্টম', ['9'] = 'নবম', 		['10'] = 'দশম', ['11'] = 'একাদশ', ['12'] = 'দ্বাদশ' 		-- Add more ordinals as needed 	} 	return ordinals[tostring(number)] or tostring(number) end  return p
অরুণ কুমার কর ( – ১৬ ফেব্রুয়ারি ২০২০) ভারতের ত্রিপুরার একজন শিক্ষায়তনিক ব্যক্তি ও রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি ত্রিপুরা বিধানসভার একজন বিধায়ক ও ত্রিপুরা সরকারের একজন মন্ত্রী ছিলেন।   জীবনী  অরুণ কুমার কর ১৯৬২ সালে শ্রী নাথ বিদ্যানিকেতনে যোগদান করেন। ১৯৮১ সালে তিনি প্রতিষ্ঠানটির প্রধান শিক্ষক হিসেবে নিযুক্ত হন। ১৯৯৮ সালে তিনি অবসরগ্রহণ করেন।  ১৯৭৭ সালে অরুণ কুমার কর খোয়াই বিধানসভা থেকে প্রতিদ্বন্দ্বিতা করলেও পরাজিত হয়েছিলেন। ১৯৮৮ সালে তিনি খোয়াই থেকে ত্রিপুরা বিধানসভার বিধায়ক হিসেবে নির্বাচিত হন। পরবর্তীতে, তিনি ত্রিপুরা সরকারের মন্ত্রী হিসেবে নিযুক্ত হন। তিনি ১৯৯৮, ২০০৩ ও ২০০৮ সালে খোয়াই থেকে প্রতিদ্বন্দ্বিতা করলেও পরাজিত হয়েছিলেন।  অরুণ কুমার কর ২০২০ সালের ১৬ ফেব্রুয়ারি কলকাতার একটি হাসপাতালে হৃদরোগে আক্রান্ত হয়ে প্রয়াত হন।   তথ্যসূত্র   বিষয়শ্রেণী:১৯৩০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:ত্রিপুরার ভারতীয় জাতীয় কংগ্রেসের রাজনীতিবিদ বিষয়শ্রেণী:ত্রিপুরার রাজ্য মন্ত্রিপরিষদের মন্ত্রী বিষয়শ্রেণী:ত্রিপুরা বিধানসভার সদস্য ১৯৮৮-১৯৯৩ বিষয়শ্রেণী:ভারতীয় বিদ্যালয়ের শিক্ষক বিষয়শ্রেণী:খোয়াই জেলার ব্যক্তি
right|thumb|জাল থেকে কাছিম বের হয়ে যাচ্ছে right|thumb|Loggerhead কাছিমটি জালের মধ্যে অবস্থান করছে right|thumb|Loggerhead যন্ত্রটির সাহায্যে বের হয়ে যাচ্ছে right|thumb|সামুদ্রিক কাছিম বের করার একটি যন্ত্র বসানো হয়েছে TED হলো একটি বিশেষ যন্ত্র ,যা সমুদ্রে বাণিজ্যিক মাছ ধরার জলযানে জালের সাহায্যে স্থাপন করা হয়  যাতে কোনো কচ্ছপ জালে ঢুকে গেলে বা আটকা পড়লে সহজে বের হতে পারে।  চিংড়ি মাছ ধরার জাহাজের নীচে ট্রলিং ব্যবহার করে হলে সামুদ্রিক কচ্ছপ ধরা যেতে পারে। চিংড়ি ধরার জন্য, একটি সূক্ষ্ম ট্রল জালের প্রয়োজন হয়। তবে এর ফলে প্রচুর পরিমাণে অন্যান্য সামুদ্রিক জীবগুলিও বাইক্যাচ হিসাবে ধরা পড়তে পারে। যখন একটি কচ্ছপ একটি ট্রল জালে ধরা পড়ে বা আটকে যায়, তখন এটি আটকে যায় এবং পৃষ্ঠে ফিরে আসতে অক্ষম হয়। যেহেতু সামুদ্রিক কচ্ছপ ফুসফুসের সাহায্যে শ্বাসপ্রশ্বাস চালায়,তাই তারা শেষ পর্যন্ত ডুবে যায়।   তথ্যসূত্র   বিষয়শ্রেণী:মার্কিন উদ্ভাবন বিষয়শ্রেণী:মাছ ধরার সরঞ্জাম
ভৈরব-কপোতাক্ষ নদ বাংলাদেশ-ভারতের একটি আন্তঃসীমান্ত নদী। নদীটি ভারতের মুর্শিদাবাদ জেলা এবং বাংলাদেশের দক্ষিণ-পশ্চিমাঞ্চলের মেহেরপুর ও চুয়াডাঙ্গা জেলার একটি নদী। নদীটির দৈর্ঘ্য ৯৫ কিলোমিটার, গড় প্রস্থ ৪৫ মিটার। বাংলাদেশ পানি উন্নয়ন বোর্ড (পাউবো) কর্তৃক ভৈরব-কপোতাক্ষ নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭০।  প্রবাহ ভৈরব-কপোতাক্ষ নদটি মুর্শিদাবাদ জেলার চরকুশবাড়িয়ার কেছে জলঙ্গী নদী থেকে উৎপত্তি লাভ করেছে। অতঃপর নদীটি মেহেরপুর জেলার মেহেরপুর সদর উপজেলার কুতুবপুর ইউনিয়ন দিয়ে বাংলাদেশে প্রবেশ করেছে। পরবর্তী পর্যায়ে এ নদ চুয়াডাঙ্গা জেলার দামুড়হুদা উপজেলার কুড়ালগাছি ইউনিয়ন পর্যন্ত প্রবাহিত হয়ে মাথাভাঙ্গা নদীতে নিপতিত হয়েছে। নদীটি মৌসুমি প্রকৃতির। বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:পশ্চিমবঙ্গের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:মুর্শিদাবাদ জেলার নদী বিষয়শ্রেণী:মেহেরপুর জেলার নদী বিষয়শ্রেণী:চুয়াডাঙ্গা জেলার নদী বিষয়শ্রেণী:মেহেরপুর সদর উপজেলা বিষয়শ্রেণী:গাংনী উপজেলা বিষয়শ্রেণী:জীবননগর উপজেলা
thumb|400px|right|চীনের নৃ-ভাষাতাত্ত্বিক মানচিত্র (১৯৮৩) চীনে বহুসংখ্যক জাতি বা নৃগোষ্ঠী বাস করে। এখানে চীন বলতে গণপ্রজাতন্ত্রী চীন ও তাইওয়ান চীন প্রজাতন্ত্র উভয়কে বোঝানো হয়েছে।  চীনের মূল ভূখণ্ডের (গণপ্রজাতন্ত্রী চীন) বৃহত্তম জাতি বা নৃগোষ্ঠীটি হল হান চীনা জাতি। ২০১০ সালের হিসাব অনুযায়ী গণচীনের জনসংখ্যার ৯১.৫১%-ই (অর্থাৎ ১২০ কোটি লোক) হান চীনা জাতির লোক ছিল। সংখ্যাগুরু হান চীনাদের পাশাপাশি চীনে আরও ৫৫টি সংখ্যালঘু নৃগোষ্ঠী বাস করে, যাদের মোট জনসংখ্যা আনুমানিক ১০ কোটি ৫০ লক্ষ (৮%); এদের বেশিরভাগই চীনের উত্তর-পশ্চিম, উত্তর, উত্তর-পূর্ব, দক্ষিণ ও দক্ষিণ-পশ্চিম অংশে বাস করে, তবে কিছু চীনের অভ্যন্তরে দেশের মধ্যভাগেও বাস করে।  সরকারীভাবে স্বীকৃত জাতিসমূহ চীনে ৫৬টি জাতিকে সরকারীভাবে স্বীকৃতি দেয়া হয়েছে।   হান জাতি (汉族 : Hàn Zú; হান ৎসু)  চুয়াং জাতি (壮族 : Zhuàng Zú; চুয়াং )  মাঞ্চু জাতি (满族 : Mǎn Zú; মান)  হুয়েই জাতি (回族 : Huí Zú; হুয়েই)  মিয়াও জাতি (苗族 : Miáo Zú; নিয়াও) (মিং)  উইগুর জাতি (维吾尔族 : Wéiwúěr Zú ; ওয়েই-উ-আর ৎসু)  ই জাতি (彝族 : Yí Zú; ই)  তুচিয়া জাতি (土家族 : Tǔjiā Zú)  মঙ্গোল জাতি (蒙古族 : Měnggǔ Zú; মেংকু )  তিব্বতীয় জাতি (藏族 : Zàng Zú; ৎসাং)  পু-ই জাতি (布依族 : Bùyī Zú; প্র  তুং জাতি (侗族 : Dòng Zú; তুং)  ইয়াও জাতি (瑶族 : Yáo Zú; ইয়াও)  কোরীয় (朝鲜族 : Cháoxiǎn Zú)  পাই জাতি (白族 : Bái Zú)  হানি জাতি (哈尼族 : Hāní Zú)  লি জাতি (黎族 : Lí Zú)  কাজাখ জাতি (哈萨克族 : Hāsàkè Zú)  তাই জাতি (傣族 : Dǎi Zú, also called Dai Lue, one of the Tai ethnic groups)  শে জাতি (畲族 : Shē Zú)  লিসু জাতি (傈僳族 : Lìsù Zú)  কোলাও জাতি (仡佬族 : Gēlǎo Zú)  লাহু জাতি (拉祜族 : Lāhù Zú)  তুংশিয়াং জাতি (东乡族 : Dōngxiāng Zú)  ওয়া জাতি (佤族 : Wǎ Zú) (Va)  শুয়েই জাতি (水族 : Shuǐ Zú)  নাশি জাতি (纳西族 : Nàxī Zú) (includes the Mosuo (摩梭 : Mósuō))  ছিয়াং জাতি (羌族 : Qiāng Zú)  থু জাতি (土族 : Tǔ Zú)  শিবো জাতি (锡伯族 : Xíbó Zú)  মুলাও জাতি (仫佬族 : Mùlǎo Zú)  কির্গিজ জাতি (柯尔克孜族 : Kēěrkèzī Zú)  তাউয়ার জাতি (达斡尔族 : Dáwòěr Zú)  চিংফো জাতি (景颇族 : Jǐngpō Zú)  সালার জাতি (撒拉族 : Sǎlá Zú)  পুলাং জাতি (布朗族 : Bùlǎng Zú)  মাওনান জাতি (毛南族 : Màonán Zú)  তাজিক জাতি (塔吉克族 : Tǎjíkè Zú)  ফুমি জাতি (普米族 : Pǔmǐ Zú)  আছাং জাতি (阿昌族 : Āchāng Zú)  নু জাতি (怒族 : Nù Zú)  এওয়েংকি জাতি (鄂温克族 : Èwēnkè Zú)  চিং (京族 : Jīng Zú) (The same group as Vietnamese or Kinh people)   চিনুও জাতি (基诺族 : Jīnuò Zú)  দো-আং জাতি (德昂族 : Déáng Zú)  উজবেজ জাতি (乌孜别克族 : Wūzībiékè Zú)  রুশ (俄罗斯族 : Éluōsī Zú)  ইউগুর জাতি (裕固族 : Yùgù Zú)  পোনান জাতি (保安族 : Bǎoān Zú)  মোনপা জাতি (门巴族 : Ménbā Zú)  ওরোছেন জাতি (鄂伦春族 : Èlúnchūn Zú)  দুরুং জাতি (独龙族 : Dúlóng Zú)  তাতার জাতি (塔塔尔族 : Tǎtǎěr Zú)  হোচেন জাতি (赫哲族 : Hèzhé Zú) (The same group as Nanai on the Russian side of the border)  লুওপা জাতি (珞巴族 : Luòbā Zú)  কাওশান জাতি (高山族 : Gāoshān Zú) (A collective name for all Taiwanese aborigine groups)  চিত্র প্রদর্শনী  তথ্যসূত্র  বিষয়শ্রেণী:চীন-বিষয়ক তালিকা বিষয়শ্রেণী:নৃগোষ্ঠীর তালিকা বিষয়শ্রেণী:চীনের জাতিগোষ্ঠী
বোহোল ক্রনিকল, (ক্রনিকল নামে পরিচিত), ফিলিপাইনের বোহোল-এর দৈনিক সংবাদপত্র এবং এটি দৈনিক প্রচারিত এবং এর একটি রেডিও স্টেশন রয়েছে  ডিওয়াইআরডি-এএম ১১৬১ এএম।   ইতিহাস  বোহোল ক্রনিকল ১৬ মে ১৯৫৪ সালে প্রতিষ্ঠিত হয়েছিল।  ২০১৬ সালে, তারা তাদের ওয়েবসাইট চালু করেছে। About — The Bohol Chronicle  নাগরিক সাংবাদিকতা কমিউনিটি প্রেস অ্যাওয়ার্ডস কর্তৃক কয়েকবার পুরস্কার পেয়েছ সংবাদপত্রটি। এর মধ্যে সেরা সম্পাদকীয় পৃষ্ঠা (২০১২, ২০১৯), সেরা বিপর্যয় প্রতিবেদন (২০১৩) এবং সেরা সংস্কৃতি ও কলা (২০১৪) এর পুরস্কার পেয়েছে।    তথ্যসূত্র    বহিঃসংযোগ   বোহোল ক্রনিকল ওয়েবসাইট   ডিওয়াইআরডি-এএম ওয়ার্ল্ডওয়াইড ওয়েবসাইট  বিষয়শ্রেণী:ফিলিপাইনের সংবাদপত্র
ফের্দিনঁ দ্য সোস্যুরএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। (, আ-ধ্ব-ব: [fɛʁdinɑ̃ də sosyʁ]; ২৬ নভেম্বর ১৮৫৭ – ২২ ফেব্রুয়ারি ১৯১৩) ছিলেন একজন সুইস ভাষাতাত্ত্বিক, সঙ্কেততাত্ত্বিক ও দার্শনিক। তাঁর প্রদত্ত ধারণাগুলি বিংশ শতাব্দীতে ভাষাবিজ্ঞান ও সঙ্কেতবিজ্ঞান উভয় ক্ষেত্রেই অনেক গুরুত্বপূর্ণ ক্রমবিকাশের ভিত্তি স্থাপন করেছিল।Robins, R. H. 1979. A Short History of Linguistics, 2nd Edition. Longman Linguistics Library. London and New York. p. 201: Robins writes Saussure's statement of "the structural approach to language underlies virtually the whole of modern linguistics".Harris, R. and T. J. Taylor. 1989. Landmarks in Linguistic Thought: The Western Tradition from Socrates to Saussure. 2nd Edition. Chapter 16. তাঁকে বিংশ শতাব্দীর ভাষাতত্ত্বের অন্যতম প্রতিষ্ঠাতাJustin Wintle, Makers of modern culture, Routledge, 2002, p. 467.David Lodge, Nigel Wood, Modern Criticism and Theory: A Reader, Pearson Education, 2008, p. 42.Thomas, Margaret. 2011. Fifty Key Thinkers on Language and Linguistics. Routledge: London and New York. p. 145 ff.Chapman, S. and C. Routledge. 2005. Key Thinkers in Linguistics and the Philosophy of Language. Edinburgh University Press. p.241 ff. এবং চিহ্নতত্ত্বের প্রধান দুই প্রতিষ্ঠাতার একজন হিসেবে বিবেচনা করা হয়।Winfried Nöth, Handbook of Semiotics, Bloomington, Indiana University Press, 1990.  রয় হ্যারিস নামক তাঁর এক অনুবাদক ভাষাতত্ত্বে সোস্যুরের অবদানকে সংক্ষিপ্তসার করেছেন এই বলে যে, “মানববিজ্ঞানের গোটা পরিসরে, বিশেষত ভাষাবিজ্ঞান, দর্শন, মনোবিজ্ঞান, সমাজবিজ্ঞান ও নৃবিজ্ঞান শাস্ত্রে।”Harris, R. 1988. Language, Saussure and Wittgenstein. Routledge. pix. যদিও সেগুলি সময়ের সাথে সাথে সম্প্রসারণ ও সমালোচনার মুখোমুখি হয়েছে করেছে, সোস্যুরের প্রবর্তিত সুসংগঠিত মাত্রাগুলি ভাষিক প্রপঞ্চে সমসাময়িক পদ্ধতিগুলোকে উদ্বুদ্ধ করে চলেছে। প্রাগ স্কুলের ভাষাতাত্ত্বিক ইয়ান মুকারভস্কির মতে সোস্যুরের “ভাষিক চিহ্নের অভ্যন্তরীণ কাঠামো আবিষ্কার চিহ্নকে নিছক শব্দশৈলিক ‘বস্তু’ ... এবং মানসিক প্রক্রিয়া উভয় থেকেই আলাদা করেছে”, এবং এই বিকাশের ফলে “কেবল ভাষাতত্ত্বের জন্যই নয়, ভবিষ্যৎ সাহিত্যতত্ত্বের জন্যও নতুন দ্বারের উন্মোচন হয়েছে।”Mukarovsky, J. 1977. On Poetic Language. The Word and Verbal Art: Selected Essays by Jan Mukarovsky. Translated and edited by J. Burbank and Peter Steiner. p. 18. রুকাইয়া হাসান বলেন যে, “সোস্যুরের ভাষিক চিহ্নের তত্ত্বের প্রভাব এমনই যে এরপর থেকে আধুনিক ভাষাতাত্ত্বিকগণ ও তাঁদের তত্ত্বগুলোকে তাঁর নাম উল্লেখের মাধ্যমে স্থাপন করা হয়: এগুলো উল্লেখের পরে অবস্থান করে আসছে: এগুলি প্রাক-সোস্যুরীয়, সোস্যুরীয়, সোস্যুরবিরোধী, উত্তর-সোস্যুরীয় অথবা অ-সোস্যুরীয় হিসেবে পরিচিত।”Linguistic sign and the science of linguistics: the foundations of appliability. In Fang Yan & Jonathan Webster (eds.)Developing Systemic Functional Linguistics. Equinox 2013   তথ্যসূত্র   বিষয়শ্রেণী:সুইস ভাষাবিজ্ঞানী বিষয়শ্রেণী:১৮৫৭-এ জন্ম বিষয়শ্রেণী:১৯১৩-এ মৃত্যু বিষয়শ্রেণী:১৯শ শতাব্দীর প্রাবন্ধিক বিষয়শ্রেণী:২০শ শতাব্দীর প্রাবন্ধিক বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী বিষয়শ্রেণী:সংস্কৃতির দার্শনিক বিষয়শ্রেণী:ভাষার দার্শনিক বিষয়শ্রেণী:সুইজারল্যান্ডীয় দার্শনিক
ভের্না‌র কার্ল ফন হেফটেন (৯ অক্টোবর ১৯০৮ – ২১ জুলাই ১৯৪৪(Fest, 1996) pp. 277–278 puts the date of the four executions as "after midnight" and so Werner's death was on 21 July.) ছিলেন জার্মান সশস্ত্র বাহিনীর একজন লেফটেনেন্ট। এডলফ হিটলারকে উৎখাত করার উদ্দেশ্যে সংঘটিত ২০ জুলাই পরিকল্পনায় তিনি অংশ নিয়েছিলেন।  প্রারম্ভিক জীবন হেফটেন বার্লিনে জন্মগ্রহণ করেন। তার বাবা হেন্স ফন হেফটেন ছিলেন একজন সামরিক অফিসার এবং রাইখসআর্কাইভের প্রেসিডেন্ট। হেফটেন নিজ শহরে আইনের উপর পড়াশোনা করেছেন। দ্বিতীয় বিশ্বযুদ্ধের পূর্ব পর্যন্ত তিনি হামবুর্গের একটি ব্যাংকে কাজ করতেন। এরপর তিনি জার্মান সেনাবাহিনীতে যোগ দেন।  যুদ্ধকালীন কর্মকাণ্ড আহত অবস্থা থেকে সুস্থ হওয়ার পর ১৯৪৩ সালে হেফটেন ক্লজ ফন স্টফেনবার্গের এডজুটেন্ট হিসেবে নিয়োগ পান। ১৯৪৪ সালের ২০ জুলাই তিনি স্টফেনবার্গ‌ের সাথে সামরিক হাই কমান্ডে যান। স্টফেনবার্গ‌ এখানে হিটলারকে হত্যার জন্য সম্মেলন কক্ষে একটি ব্রিফকেসে বোমা স্থাপন করেন। বোমা বিস্ফোরিত হওয়ার পর স্টফেনবার্গ‌ ও হেফটেন দ্রুত বার্লিনে ফিরে আসেন। হামলায় হিটলার নিহত না হলেও তারা সঠিক তথ্য জানতে পারেননি। এরপর তারা তাদের পূর্ব পরিকল্পিত অভ্যুত্থান সংঘটিত করেন। তবে দ্রুত অভ্যুত্থানের পতন হয়।  thumb|200px|left|বান্ডলারব্লকে হেফটেনসহ নিহত চার পরিকল্পনাকারীর স্মরণে স্মৃতিফলক।  অভ্যুত্থান স্তিমিত হয়ে যাওয়ার পর হেফটেন, স্টফেনবার্গ‌সহ অভ্যুত্থানে জড়িত জেনারেল ফ্রেডরিক ওলব্রিক্ট ও ওবারস্ট আলব্রেক্ট মার্ত‌জ ফন কুইরনহেম গ্রেপ্তার হন। সামরিক আদালতে সংক্ষিপ্ত বিচার শেষে জেনারেল ফ্রেডরিক ফ্রম তাদের সবাইকে মৃত্যুদন্ড দেন। পরবর্তীতে জেনারেল ফ্রম সরকার কর্তৃক গ্রেপ্তার হন এবং তাকে মৃত্যুদন্ড দেয়া হয়েছিল। মধ্যরাতে উক্ত চার জড়িতকে যুদ্ধ মন্ত্রণালয়ের দপ্তর বান্ডলারব্লকের সামনে দশ সদস্য বিশিষ্ট ফায়ারিং স্কোয়াড গুলি করে তাদের মৃত্যুদন্ড কার্যকর করে।(Moorhouse, 2006) p. 207 স্টফেনবার্গ‌কে গুলি করার পূর্ব মুহূর্তে আনুগত্যের প্রকাশ হিসেবে হেফটেন এগিয়ে গিয়ে তার সামনে দাঁড়ান। এমতাবস্থায় স্টফেনবার্গ‌ের বদলে হেফটেনকে গুলি করা হয়।(Fest, 1996) p.278  হেফটেনের ভাই হেন্স বার্ন্ড‌ ফন হেফটেনও হিটলার বিরোধী পরিকল্পনায় জড়িত ছিলেন। ১৫ আগস্ট প্লটজেনসি কারাগারে তার মৃত্যুদন্ড কার্যকর করা হয়।  চলচ্চিত্রে প্রদর্শন ১৯৭১ সালের লিবারেশন:ডিরেকশন অব দ্য মেইন ব্লো চলচ্চিত্রে পূর্ব জার্মান অভিনেতা হেন্স-এডগার স্টেচার হেফটেনের ভূমিকায় অভিনয় করেছেন। ২০০৪ সালের স্টফেনবার্গ‌ চলচ্চিত্রে হার্ডি‌ ক্রুকার জুনিয়র হেফটেনের ভূমিকায় অভিনয় করেছেন। ২০০৮ সালের ভেলকুরে চলচ্চিত্রে ব্রিটিশ অভিনেতা জেমি পার্কার হেফটেনের ভূমিকায় অভিনয় করেছেন।  তথ্যসূত্র   আরও দেখুন    জার্মান প্রতিরোধ  ২০ জুলাই পরিকল্পনার সদস্যদের তালিকা  বিষয়শ্রেণী:১৯০৮-এ জন্ম বিষয়শ্রেণী:১৯৪৪-এ মৃত্যু বিষয়শ্রেণী:২০ জুলাই পরিকল্পনার মৃত্যুদন্ডপ্রাপ্ত সদস্য বিষয়শ্রেণী:দ্বিতীয় বিশ্বযুদ্ধে জার্মান সামরিক ব্যক্তিত্ব বিষয়শ্রেণী:জার্মান প্রতিরোধের সদস্য বিষয়শ্রেণী:নাৎসি আদালতে দোষী সাব্যস্ত ব্যক্তি বিষয়শ্রেণী:মৃত্যুদণ্ড কার্যকর হওয়া জার্মান ব্যক্তি বিষয়শ্রেণী:আইরন ক্রস, প্রথম শ্রেণী (১৯৩৯) গ্রহীতা বিষয়শ্রেণী:নাৎসি জার্মানি কর্তৃক মৃত্যুদন্ডপ্রাপ্ত বার্লিনের ব্যক্তিত্ব বিষয়শ্রেণী:ব্রান্ডেনবার্গ‌ প্রদেশের ব্যক্তিত্ব বিষয়শ্রেণী:জার্মানিতে ফায়ারিং স্কোয়াডে মৃত্যুদন্ডপ্রাপ্ত ব্যক্তি
উধাম সিং (), (২৬ ডিসেম্বর ১৮৯৯ – ৩১ জুলাই ১৯৪০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ মার্ক্সবাদী বিপ্লবী। ১৯১৯ সালে জালিয়ানওয়ালাবাগের হত্যাকাণ্ডের সময়ে যিনি পাঞ্জাব প্রদেশের বিলেতি গভর্নর ছিলেন, সেই মাইকেল ও'ডোয়াইয়ার-কে (Michael O'Dwyer) হত্যা করতে তিনি সংকল্পবদ্ধ হন। এই উদ্দেশ্যে উধাম সিং ১৯৩৪ সালে বিলেত গমন করেন। এবং অবশেষে ১৯৪০ সালের মার্চ মাসে - জালিয়ানওয়ালাবাগের হত্যাকাণ্ডের প্রায় ২১ বছর পরে - লন্ডনের এক সভাকক্ষে তিনি মাইকেল ও'ডোয়াইয়ার-কে গুলি করে হত্যা করেন।ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৩।  জনপ্রিয় সংস্কৃতিতে  উধাম সিং - এর জীবনী নিয়ে ২০০০ সালে তৈরী হয়েছে ভারতীয় চলচ্চিত্র  শহীদ উধাম সিং । এতে নাম ভূমিকায় অভিনয় করেছেন রাজ বব্বর।Shaheed Uddham Singh, IMDb ইংরেজি   তথ্যসূত্র   বিষয়শ্রেণী:১৮৯৯-এ জন্ম বিষয়শ্রেণী:মার্কসবাদী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:আততায়ী বিষয়শ্রেণী:১৯৪০-এ মৃত্যু বিষয়শ্রেণী:মৃত্যুদণ্ড কার্যকর হওয়া বিপ্লবী বিষয়শ্রেণী:পাঞ্জাবি ব্যক্তি বিষয়শ্রেণী:ভারতীয় গুপ্তঘাতক বিষয়শ্রেণী:ভারতীয় বিপ্লবী বিষয়শ্রেণী:ভারতীয় শিখ বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:গুপ্তঘাতক যার মৃত্যুদণ্ড কার্যকর করা হয়েছে
ক্যাডেট কলেজ ক্লাব লিমিটেড বা সিসিসিএল হল বাংলাদেশের সমস্ত ক্যাডেট কলেজের প্রাক্তন শিক্ষার্থীদের জন্য একটি প্যান-ন্যাশনাল ক্লাব এবং এটি নারায়ণগঞ্জের পূর্বাচল নতুন শহরে অবস্থিত। শাহাদাত মোশাররফ খান (মুকুল) ক্লাবের সভাপতি এবং টিএম শহীদুল ইসলাম মহাসচিব।  ক্লাবটি ২০০৩ সালে বাংলাদেশের ১০টি ক্যাডেট কলেজের প্রাক্তন শিক্ষার্থী এবং তৎকালীন পশ্চিম পাকিস্তানে অবস্থিত সামরিক বিদ্যালয়ের বাঙালি প্রাক্তন শিক্ষার্থী নিয়ে গঠিত হয়েছিল। বর্তমান স্থানে স্থানান্তরের আগে এটি ঢাকার গুলশানে অবস্থিত ছিল।  তথ্যসূত্র  বিষয়শ্রেণী:২০০৩-এ বাংলাদেশে প্রতিষ্ঠিত বিষয়শ্রেণী:বাংলাদেশের ক্লাব ও সমিতি বিষয়শ্রেণী:ঢাকা ভিত্তিক সংগঠন
থাম্ব|শহরগুলি মালয়েশিয়ার মানচিত্রে দেখানো হয়েছে মালয়েশিয়ার শহরসমূহের তালিকা।  মালয়শিয়াতে কিছু জনবহুল এলাকা আছে যাদের শহরের মর্যাদা দেয়া হয়েছে (bandar raya)। আইনগত ভাবে না হলেও আরো কিছু এলাকা আছে যাদেরকে স্থানীয়ভাবে শহর হিসাবে স্বীকৃতি দেয়া হয়।   মালয়েশিয়ার শহর    নাম রাজ্য স্থানীয় সরকার চার্টার্ড জনসংখ্যা সূত্র. জর্জ টাউন   পেনাং আইল্যান্ড সিটি কাউন্সিল  ১ জানুয়ারি ১৯৫৭  ৭০৮,১২৭  Jurisdiction expanded in 2015 to encompassthe entirety of Penang Island কুয়ালালামপুর   Federal Territories  কুয়ালালামপুর সিটি কাউন্সিল  ১ ফেব্রুয়ারি ১৯৭২  ১,৫৮৮,৭৫০   ইপোহ    ইপোহ সিটি কাউন্সিল  ২৭ মে ১৯৮৮  ৬৫৭,৮৯২   কুচিং    Kuching North City Hallকুচিং সাউথ সিটি কাউন্সিল  ১ আগস্ট ১৯৮৮  ৩২৫,১৩২  Kuching officially consists oftwo local government entities জহর বাহরু    জহর বাহরু সিটি কাউন্সিল  ১ জানুয়ারি ১৯৯৪  ৪৯৭,০৬৭   কোটা কিনাবালু    কোটা কিনাবালু সিটি কাউন্সিল  ২ ফেব্রুয়ারি ২০০০  ৪৫২,০৫৮   শাহ আলম    শাহ আলম সিটি কাউন্সিল  ১০ অক্টোবর ২০০০  ৬৪১,৩০৬   মালেকা    মালেকা সিটি কাউন্সিল  ১৫ এপ্রিল ২০০৩  ৪৮৪,৮৮৫   আলোর সেতার    আলোর সেতার সিটি কাউন্সিল  ২১ ডিসেম্বর ২০০৩  ৪০৫,৫২৩   মিরি    মিরি সিটি কাউন্সিল  ২০ মে ২০০৫  ২৩৪,৫৪১   পেতালিং জায়া    পেতালিং জায়া সিটি কাউন্সিল  ২০ জুন ২০০৬  ৬১৩,৯৭৭   কুয়ালা তেরেঙ্গানু    কুয়ালা তেরাঙ্গানু সিটি কাউন্সিল  ১ জানুয়ারি ২০০৮  ৩৩৭,৫৫৩   ইস্কান্দার পুতেরি    ইস্কান্দার পুতেরি সিটি কাউন্সিল  ২২ নভেম্বর ২০১৭  ৫২৯,০৭৪  সেরেমবান    সেরেমবান সিটি কাউন্সিল  ১৪ জানুয়ারি ২০১৯  ৫১৫,৪৯০   মালয়েশিয়ার প্রাক্তন শহর  নাম রাজ্য স্থানীয় সরকার চার্টার্ড সূত্র. সিঙ্গাপুর   সিঙ্গাপুর  সিঙ্গাপুর সিটি কাউন্সিল  ২২ সেপ্টেম্বর ১৯৫১  ১৯৬৫ সালের ৯ই আগস্ট  মালয়েশিয়া থেকে পরিত্যক্ত  তথ্যসূত্র   আরও দেখুন   বিষয়শ্রেণী:মালয়েশিয়া বিষয়শ্রেণী:মালয়েশিয়ার শহর বিষয়শ্রেণী:দেশ অনুযায়ী শহরের তালিকা
colspan=3 style="font-size: 12pt; text-align: center"  { style="border: none; width: 100%"  - style="width: 30px"   style="border: 1px solid #aaa; padding: 5; width: 24px; background: #"   } -  colspan=3 align="center"  { style="border: none; width: 280px; background-color: #F9F9F9; font-size: 94%; line-height: 125%"  } - colspan=2   - style="background-color: #F0F0F0; border-top: 1px solid #aaa; border-bottom: 1px solid #aaa" যে সময় অনুযায়ী  - style="border-bottom: 1px solid #aaa" অবস্থান  - style="background-color: #F0F0F0; border-top: 1px solid #aaa; border-bottom: 1px solid #aaa" বাতাসের গতিবেগ  - style="border-bottom: 1px solid #aaa" চাপ  - style="background-color: #F0F0F0; border-top: 1px solid #aaa; border-bottom: 1px solid #aaa" গতিবিধি  - আরও দেখুন
ইউন্নানএই ম্যান্ডারিন চীনা ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। বিভিন্ন গণমাধ্যমে "ইউনান" বানানটিও দেখা যেতে পারে, কিন্তু বাংলা উইকিপিডিয়াতে সঠিক চীনা উচ্চারণের সবচেয়ে কাছাকাছি এবং সহজে পঠনযোগ্য প্রতিবর্ণীকরণ করা হয়েছে। পূর্ব এশিয়ার রাষ্ট্র গণচীনের দক্ষিণ-পশ্চিমভাগে অবস্থিত একটি প্রদেশ। এই প্রদেশটির ভৌগোলিক আয়তন ৩,৯৪,০০০ বর্গকিলোমিটার (বাংলাদেশের আয়তনের আড়াই গুণের কিছু বেশি)। এই রাজ্যের রাজধানী ও বৃহত্তম শহর হল খুনমিং। ইউন্নান প্রদেশের জনসংখ্যা ৪ কোটি ৬৭ লক্ষ। এই প্রদেশের সাথে দক্ষিণ দিকে দক্ষিণ-পূর্ব এশিয়ার তিনটি রাষ্ট্র মিয়ানমার, লাওস ও ভিয়েতনামের সীমান্ত রয়েছে। এই প্রদেশের পশ্চিম সীমানাতে ভারতের অরুণাচল প্রদেশ অবস্থিত।   ভূগোল   প্রদেশটির ভৌগোলিক আয়তন ৩,৯৪,০০০ বর্গকিলোমিটার (বাংলাদেশের আয়তনের আড়াই গুণের কিছু বেশি)। এই রাজ্যের রাজধানী ও বৃহত্তম শহর হল খুনমিং। ইউন্নান প্রদেশের জনসংখ্যা ৪ কোটি ৬৭ লক্ষ। এই প্রদেশের সাথে দক্ষিণ দিকে দক্ষিণ-পূর্ব এশিয়ার তিনটি রাষ্ট্র মিয়ানমার, লাওস ও ভিয়েতনামের সীমান্ত রয়েছে। এই প্রদেশের পশ্চিম সীমানাতে ভারতের অরুণাচল প্রদেশ অবস্থিত।[৩]   পরিবহন ব্যবস্থা  চীনের এই প্রদেশটি দেশের দক্ষিণ পশ্চিমে পাহাড়ি এলাকা নিয়ে গঠিত। ফলে প্রদেশটিতে পরিবহন ব্যবস্থা গড়ে তোলা কঠিন বিষয়। তবে চীনের অর্থনৈতিক উন্নয়নের সাথে সাথে ইউন্নান প্রদেশের পরিবহন ব্যবস্থার উন্নতি ঘটেছে।বর্তমানে প্রদেশটির রাজধানী কুনমিং পরিবহনের কেন্দ্রবিন্দু। এই শহরটি প্রদেশের বিভিন্ন শহর ও দেশের গুরুত্বপূর্ণ শহর বেইজিং,সাংহাই,গুয়ানঝাউ এর সঙ্গে সড়কপথ, রেলপথ ও বিমানপথে যুক্ত রয়েছে। বর্তমানে কুনমিং থেকে সাংহাই পর্যন্ত হাই স্পিড রেল চালু হয়েছে। ইউন্নানের রাজধানী কুনমিং এ অবস্থিত কুনমিন বিমান বন্দরটি চীনের বিভিন্ন শহরে ও আন্তর্জাতিক বিমান পরিষেবা প্রদান করে।   আরও দেখুন   লংজিয়াং সেতু   টীকা    তথ্যসূত্র     বিষয়শ্রেণী:চীনের প্রদেশ বিষয়শ্রেণী:গণপ্রজাতন্ত্রী চীনের প্রদেশ
জেমস ম্যাথু মুইরহেড (জন্ম: ৩০ জুলাই, ১৯৯৩) ভিক্টোরিয়া প্রদেশের মেলবোর্নে জন্মগ্রহণকারী অস্ট্রেলিয়ার উদীয়মান ক্রিকেটার। অস্ট্রেলিয়া ক্রিকেট দলে খেলার পাশাপাশি ঘরোয়া ক্রিকেটে ভিক্টোরিয়া ও পার্থ স্কর্চার্সে খেলছেন। এছাড়াও, অ্যাডিলেড স্ট্রাইকার্স ও মেলবোর্ন স্টার্স দলে খেলেছেন। আল্টোনা থেকে আগত জেমস মুইরহেড একজন লেগ স্পিনার। খেলোয়াড়ী জীবনের শুরুতেই তিনি বিতর্কে জড়িয়ে পড়েন। ভিক্টোরিয়া দলের অগোচরেই সাউথ অস্ট্রেলিয়া দলের সাথে চুক্তিবদ্ধতার দরুন দলকে AUD১৫,০০০ অস্ট্রেলীয় ডলার জরিমানা দিতে হয়।   খেলোয়াড়ী জীবন  ২০১৩ সালের জানুয়ারিতে ভিক্টোরিয়ার পক্ষে ও সাউথ অস্ট্রেলিয়ার বিপক্ষে তার অভিষেক ঘটে। এছাড়াও তিনি অস্ট্রেলিয়ার অনূর্ধ্ব-১৯ দলের হয়ে খেলেছেন। এছাড়াও তিনি ক্রিকেট অস্ট্রেলিয়া আমন্ত্রিত একাদশে প্রতিনিধিত্ব করেন ও ২০১৩ সালের অ্যাশেজ সিরিজে আগত অস্ট্রেলিয়ায় সফরকারী ইংল্যান্ড দলের মোকাবেলা করেন।  ২৯ জানুয়ারি, ২০১৪ তারিখে হোবার্টের বেলেরিভ ওভালে অনুষ্ঠিত টুয়েন্টি২০ আন্তর্জাতিকে ইংল্যান্ড দলের বিপক্ষে তার অভিষেক হয়। খেলায় তিনি ৪ ওভার বোলিং করে ৩৪ রান দিয়ে ১ উইকেট লাভ করেন।   তথ্যসূত্র    আরও দেখুন   অ্যারন ফিঞ্চ  ক্রিকেট অস্ট্রেলিয়া  অস্ট্রেলিয়া জাতীয় ক্রিকেট দল   বহিঃসংযোগ     বিষয়শ্রেণী:অস্ট্রেলীয় ক্রিকেটার বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:অ্যাডিলেড স্ট্রাইকার্সের ক্রিকেটার বিষয়শ্রেণী:মেলবোর্ন স্টার্সের ক্রিকেটার বিষয়শ্রেণী:পার্থ স্কর্চার্সের ক্রিকেটার বিষয়শ্রেণী:মেলবোর্ন থেকে আগত ক্রিকেটার বিষয়শ্রেণী:মেলবোর্নের ক্রীড়াবিদ বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ